Lørdag eftermiddag kogte det endnu engang, da der var hjemmekamp på Bette Balkan. Mors-Thy lå inden dagens match på trettende og dermed næstsidstepladsen i ligaen, mens dagens modstander fra Århus var nummer syv. At der var 16 points forskel på de to hold, kunne dog ikke ses, i det meget jævnbyrdige opgør. Efter en pausestilling på 15-17 haltede hjemmeholdet også lidt bagefter det meste af anden halvleg. Til sidst fik man dog skabt kontakt. Men med stillingen 30-30, og et halvt minut tilbage, blev Århus tilkendt et straffekast. Sebastian Henneberg blev sat til at eksekvere, men Mors-Thy keeper Søren Pedersen vandt den duel, da Århus-spilleren overplacerede sit forsøg. Dermed havde Mors-Thy en gylden mulighed for at snuppe to point, men Marcus Dahlin blev nuppet på sit skud fra bagkæden. Kampens topscorer blev hjemmeholdets venstrefløj Søren Nørgård med ni basser. Med kampens resultat er Mors-Thy stadig næstsidst, og man har to point mere end Ringsted, som lige nu indtager den direkte nedrykningsplads.

Referat:
Mors-Thy bød op til dans på hjemmebanen, Bette Balkan, og det endte med uafgjort mod Århus.